2022 Indian film by A. Vinoth Kumarसाँचा:SHORTDESC:2022 Indian film by A. Vinoth Kumar

**लाठी**, जिसे लाठीचार्ज के नाम से भी जाना जाता है, 2022 की एक भारतीय तमिल भाषा की लड़ाई झगडे और रोमांचक फिल्म है, जिसको ए. विनोथ कुमार ने निर्देशित किया है और राणा प्रोडक्शन के रमाना और नंदा दुरैराज द्वारा निर्मित किया गया है। फिल्म में विशाल, सुनैना और प्रभु हैं। फिल्म का संगीत युवान शंकर राजा द्वारा तैयार किया गया है, सिनेमैटोग्राफी बालासुब्रमण्यम और बालकृष्ण थोटा द्वारा नियंत्रित किया गया है और संपादन एनबी श्रीकांत द्वारा किया गया है।

इसकी शूटिंग तिरुवन्मियूर और चेन्नई सहित पूरे तमिलनाडु में बड़े पैमाने पर की गई और अंतिम भाग हैदराबाद में फिल्माया गया।

शुरुआत में यह फिल्म 12 अगस्त 2022 को सिनेमाघरों में प्रदर्शित होने वाली थी, लेकिन अभिनेता विशाल की कई चोटों के कारण इसे 15 सितंबर 2022 तक स्थगित कर दिया गया, हालांकि प्रदर्शन की तारीख फिर से अनिश्चित काल के लिए स्थगित कर दी गई। अंत में यह फ़िल्म 22 दिसंबर 2022 को सिनेमाघरों में प्रदर्शित हुई थी, जिसे समीक्षकों से मिली-जुली समीक्षा मिली थी।

निर्माण
-------

फिल्म का अस्थायी नाम विशाल32 रखा गया था। 17 अक्टूबर 2021 को, फिल्म का आधिकारिक शीर्षक लाठी के रूप में अनावरण किया गया था, जिसे इसलिए चुना गया क्योंकि यह नाम कई भाषाओं में काम आने वाला था। उसी समय, यह बताया गया कि फिल्म पूरे भारत में सितम्बर महीने में पर्दर्शित (तमिल, तेलुगु, मलयालम, कन्नड़ और हिंदी में) होगी, हालांकि प्रदर्शित होने की तारीख टाल दी गई।

पात्र-निर्धारण
--------------

इस फिल्म में विशाल को एक बार फिर पुलिस की भूमिका निभाने के लिए लिया गया है, इससे पहले वे वीरमाए वागई सूदम, अयोग्या और पायुम पुली और वेदी और सत्यम जैसी फिल्मों में पुलिस की भूमिका निभा चुके हैं। सुनैना को मुख्य महिला अभिनेत्री की भूमिका निभाने के लिए लिया गया है। सुनैना ने 9 साल बाद विशाल (अभिनेता) के साथ फिर से जोड़ी में अभिनय किया है, इस फिल्म में सुनैना ने अभिनेता की पत्नी की भूमिका निभाई है। निर्माताओं ने घोषणा की कि फिल्म का निर्माण करने वाले रमना को फिल्म में मुख्य प्रतिद्वंद्वी के रूप में लिया गया है। अनुभवी अभिनेता प्रभु को इस फिल्म में एक महत्वपूर्ण भूमिका निभाने के लिए लिया गया है।

प्रदर्शन तिथि
-------------

यह फिल्म क्रिसमस के मौके पर 22 दिसंबर 2022 को सिनेमाघरों में प्रदर्शित हुई थी। फिल्म को पहले 12 अगस्त 2022 को सिनेमाघरों में प्रदर्शित करने की योजना बनाई गई थी, किन्तु अभिनेता विशाल की कई चोटों के कारण इसे 15 सितंबर 2022 तक स्थगित कर दिया गया, हालांकि प्रदर्शन की तारीख फिर से अनिश्चित काल के लिए स्थगित कर दी गई। तमिलनाडु में फिल्म के वितरण अधिकार रेड जायंट मूवीज के बैनर तले उदयनिधि स्टालिन द्वारा हासिल किए गए थे। फिल्म के आंध्र प्रदेश और तेलंगाना वितरण अधिकार जेपीआर फिल्म्स को मिले हैं।

सन्दर्भ
-------


1. ↑  "Laththi Movie Review: Vishal's action drama is riveting with minor flaws". *India Today* (अंग्रेज़ी में). अभिगमन तिथि 24 जून 2023.
2. ↑  "Laththi Movie Review : An okayish cop action drama that's engaging in parts". *The Times of India*. अभिगमन तिथि 24 जून 2023.
3. ↑  Live, A. B. P. (22 दिसम्बर 2022). "पुलिस की वर्दी पहन विशाल ने जमकर चलाई 'लाट्ठी', एक्शन देख भूल जाएंगे 'दबंग'!". *www.abplive.com*.
4. ↑  "Vishal's Lathi has a New Release Date; All You Need to Know". *News18* (अंग्रेज़ी में). 19 नवम्बर 2022. अभिगमन तिथि 24 जून 2023.
5. ↑  "Christmas Release: रणवीर सिंह, रवि तेजा और विशाल के बीच होगा मुकाबला, सर्कस से लाठी तक, ये 6 बड़ी फिल्में होंगी रिलीज". *News18 हिंदी*. 22 दिसम्बर 2022.